**Р Е Ш Е Н И Е**



На основание чл. 9, ал. 5 и чл. 37, ал. 1 от Закона за управление на средствата от Европейските фондове при споделено управление (ЗУСЕФСУ), във връзка с одобрен от ръководителя на Управляващия орган на Програма „Околна среда“ 2021 – 2027 г. оценителен доклад с рег. № 95-00-5596/11.11.2024 г. от проведена оценка на подадените проектни предложения по процедура чрез подбор на проекти № BG16FFPR002-3.001 „Изпълнение на мярка 67 от Националната рамка за приоритетни действия за НАТУРА 2000“, по приоритет 3 „Биологично разнообразие” на Програма „Околна среда“ 2021-2027 г. и Заповед № РД-772/02.09.2024 г. на министъра на околната среда и водите

**Р Е Ш И Х:**

I. Да се предостави безвъзмездна финансова помощ по процедура чрез подбор на проекти № BG16FFPR002-3.001 „Изпълнение на мярка 67 от Националната рамка за приоритетни действия за НАТУРА 2000“, по приоритет 3 „Биологично разнообразие” на Програма „Околна среда“ 2021-2027 г., съгласно одобрен от ръководителя на УО на Програма „Околна среда“ 2021-2027 г. списък на предложените за финансиране проектни предложения по чл. 35, ал. 1 от ЗУСЕФСУ, както следва:

|  |  |  |  |  |  |  |
| --- | --- | --- | --- | --- | --- | --- |
| **№** | **Кандидат** | **Наименование на проектното предложение** | **Регистрационен № в ИСУН** | **Резултат**  **(точки)** | **Мотиви** | **Препоръчана сума на Безвъзмездна финансова помощ** |
| 1. | Сдружение „Асоциация наука за природата“ | „Опазване на пещеролюбиви видове прилепи“ | BG16FFPR002-3.008-0002 | 95 т. | Проектното предложение е оценено с 95 т. на етап ТФО, което е над изискуемия праг за преминаване от 13 т.  Съгласно т. 21 „Ред за оценяване на проектните предложения“ от условията за кандидатстване по процедура BG16FFPR002-3.008 „Изпълнение на мярка 67 от Националната рамка за приоритетни действия за НАТУРА 2000“: „С цел недопускане на двойно финансиране, за финансиране не се предлагат проектни предложения, в чийто обхват попадат защитени зони, които са предмет на проектни предложения, получили по-висок брой точки.“  Настоящето проектно предложение № BG16FFPR002-3.008-0002 се предлага за финансиране , в обхвата на което попадат защитени зони: BG0001030 „Родопи-Западни“, на територията на която попадат пещерите „Ухловица“ и „Снежанка“; защитена зона BG0000382 „Шуменско плато“, на територията на която попада пещерата „Бисерна“; защитена зона № BG0000591 „Седларката“, на територията на която попада пещера „Седларката“; защитена зона BG0000216 „Емен“, на територията на която попада Еменската пещера; защитена зона BG0000266 „Пещера Мандрата“ в землището на с. Микре, община Угърчин, област Ловеч, на територията на която попада пещера Мандрата и защитена територия BG0307 „Пещера Магурата“, на територията на която попада пещера Магурата. | 762 300,00 лв. |

Да се сключи административен договор за предоставяне на безвъзмездна финансова помощ за посоченото проектно предложение след представяне от страна на кандидатите на доказателствата по чл. 36, ал. 1 от ЗУСЕФСУ (документи и информация), че отговаря на изискванията за бенефициент, включително на условията, посочени в документите по чл. 26, ал. 1 от ЗУСЕФСУ, ако същите не са приложени към формуляра за кандидатстване.

II. Утвърждавам списък с резервните проектни предложения, които успешно са преминали оценяването, но които не се предлагат за финансиране поради класиране с по-голям брой точки на друго проектно предложение в чийто обхват попадат защитени зони, които са предмет на проектни предложения получили по-висок брой точки, съгласно т. 21 „Ред за оценяване на проектните предложения“ от условията за кандидатстване по процедурата, подредени по реда на тяхното класиране:

|  |  |  |  |  |  |  |
| --- | --- | --- | --- | --- | --- | --- |
| **№** | **Кандидат** | **Наименование на проектното предложение** | **Регистрационен № в ИСУН** | **Резултат**  **(точки)** | **Мотиви** | **Препоръчана сума на Безвъзмездна финансова помощ** |
| 1. | Сдружение „Зелени Балкани - Стара Загора“ | „Изпълнение на мярка 67 от Националната рамка за приоритетни действия за Натура 2000“ | BG16FFPR002-3.008-0003 | 92 т. | Проектното предложение е оценено с 92 т. на етап ТФО, което е над изискуемия праг за преминаване от 13 т. Съгласно т. 21 „Ред за оценяване на проектните предложения“ от условията за кандидатстване по процедура BG16FFPR002-3.008 „Изпълнение на мярка 67 от Националната рамка за приоритетни действия за НАТУРА 2000“: „С цел недопускане на двойно финансиране, за финансиране не се предлагат проектни предложения, в чийто обхват попадат защитени зони, които са предмет на проектни предложения, получили по-висок брой точки.“  В обхвата на настоящето проектно предложение са включени: (1) защитена зона BG0000382 „Шуменско плато“, на територията на която попада пещера „Бисерна“, (2) защитена зона BG0000591 „Седларката“, на територията на която попада пещера „Седларката“, (3) защитена зона BG0000216 „Емен“, на територията на която попада Еменската пещера, (4) защитена зона BG0001030 „Родопи-Западни“, на територията на която попадат пещерите „Ухловица“ и „Снежанка“, (5) защитена зона BG0000266 „Пещера Мандрата“ в землището на с. Микре, община Угърчин, област Ловеч, на територията на която попада пещера Мандрата и (6) защитена територия BG0307 „Пещера Магурата“, на територията на която попада пещера Магурата, за които е подадено проектно предложение с рег. № BG16FFPR002-3.008-0002, което е получило по-висок брой точки на етап ТФО (95 т.) и поради тази причина то следва да се финансира.  Настоящото проектно предложение е оценено с 92 т., същото не следва да се финансира и е включено в списъка на резервните проектни предложения като първа резерва, тъй като в обхвата му попадат защитени зони, които са предмет на проектно предложение с рег. № BG16FFPR002-3.008-0002, получило по-висок брой точки. | 643 219,50 лв. |
| 2. | Сдружение „Българско екологично дружество“ | „Подобряване на природозащитното състояние на пещеролюбиви видове прилепи чрез възстановяване и поддържане на входовете и микроклимата в пещерите Дяволско гърло, Съева дупка, Бачо Киро и Ухловицата“ | BG16FFPR002-3.008-0001 | 75 т. | Проектното предложение е оценено със 75 т. на етап ТФО, което е над изискуемия праг за преминаване от 13 т. Съгласно т. 21 „Ред за оценяване на проектните предложения“ от условията за кандидатстване по процедура BG16FFPR002-3.008 „Изпълнение на мярка 67 от Националната рамка за приоритетни действия за НАТУРА 2000“: „С цел недопускане на двойно финансиране, за финансиране не се предлагат проектни предложения, в чийто обхват попадат защитени зони, които са предмет на проектни предложения, получили по-висок брой точки.“  В обхвата на настоящето проектно предложение са включени:  (1) защитена зона BG0001030 „Родопи-Западни“, на територията на която попада пещерата „Ухловица“, за която са подадени две проектни предложения, които са получили по-висок брой точки на етап ТФО - с рег. № BG16FFPR002-3.008-0002 (95 т.) и № BG16FFPR002-3.008-0003 (92 т.)  (2)защитена зона BG0000214 „Дряновски манастир“, на територията на която попада пещера „Бачо Киро“, (3) защитена зона BG0001030 „Родопи-Западни“, на територията на която попада пещерата „Дяволското гърло“ и (4) защитена територия BG03026 „Пещера Съева дупка“, на територията на която попада пещера „Съева дупка“ за които е подадено проектно предложение с рег. № BG16FFPR002-3.008-0003, което е получило по-висок брой точки на етап ТФО (92 т.) и е включено в списъка на резервните проектни предложения като първа резерва.  Проектно предложение с рег. № BG16FFPR002-3.008-0002 е оценено на етап ТФО с 95 т. и поради тази причина то следва да се финансира.  Настоящето проектно предложение е оценено със 75 т., същото не следва да се финансира и е включено в списъка на резервните проектни предложения, като втора резерва, тъй като в обхвата му попадат защитени зони, които са предмет на проектни предложения, получили по-висок брой точки. | 199 209,98 лв. |

Настоящото решение да се публикува на Единния информационен портал [www.eufunds.bg](http://www.eufunds.bg), секция ПОС 2021- 2027 г.

Настоящото решение да се доведе до знанието на кандидата чрез съобщение през системата ИСУН в тридневен срок от издаването му.

Контрол по изпълнението на решението ще осъществявам лично.



**ГАЛИНА СИМЕНОВА**

*РЪКОВОДИТЕЛ НА УО НА ПОС 2021 – 2027 г.*

*(съгласно Заповед № РД-772/02.09.2024 г. на*

*министъра на околната среда и водите)*